CELEX: 22010D0091
Language: fi
Date: 2010-07-02 00:00:00
Title: ETA:n sekakomitean päätös N:o 91/2010, annettu 2 päivänä heinäkuuta 2010 , ETA-sopimuksen liitteen XIV (Kilpailu) muuttamisesta

21.10.2010   
            
            
               FI
            
            
               Euroopan unionin virallinen lehti
            
            
               L 277/44
            
         ETA:n SEKAKOMITEAN PÄÄTÖS
   N:o 91/2010,
   annettu 2 päivänä heinäkuuta 2010,
   ETA-sopimuksen liitteen XIV (Kilpailu) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XIV muutettiin 11 päivänä kesäkuuta 2010 annetulla ETA:n sekakomitean päätöksellä N:o 77/2010 (1).
            
         
               (2)
            
            
               Euroopan unionin toiminnasta tehdyn sopimuksen 101 artiklan 3 kohdan soveltamisesta vertikaalisten sopimusten ja yhdenmukaistettujen menettelytapojen ryhmiin moottoriajoneuvoalalla 27 päivänä toukokuuta 2010 annettu komission asetus (EU) N:o 461/2010 (2) olisi otettava osaksi sopimusta.
            
         
               (3)
            
            
               Komission asetuksen (EY) N:o 1400/2002 (3), joka on otettu osaksi sopimusta, voimassaolo päättyi 31 päivänä toukokuuta 2010, joten se olisi poistettava sopimuksesta,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan sopimuksen liitteessä XIV oleva 4 b kohta (komission asetus (EY) N:o 1400/2002) seuraavasti:
   
      ”32010 R 0461: komission asetus (EU) N:o 461/2010, annettu 27 päivänä toukokuuta 2010, Euroopan unionin toiminnasta tehdyn sopimuksen 101 artiklan 3 kohdan soveltamisesta vertikaalisten sopimusten ja yhdenmukaistettujen menettelytapojen ryhmiin moottoriajoneuvoalalla (EUVL L 129, 28.5.2010, s. 52).
      Tätä sopimusta sovellettaessa asetusta koskevat seuraavat mukautukset:
      Lisätään 6 artiklan loppuun seuraava:
      
         ’Valvontaviranomaisen ja tuomioistuimen perustamisesta tehdyn EFTA-valtioiden sopimuksen määräysten mukaisesti EFTAn valvontaviranomainen voi antaa suosituksen siitä, että samankaltaisten vertikaalisten rajoitusten rinnakkaisten verkostojen kattaessa yli 50 prosenttia merkityksellisistä markkinoista EFTA-valtioissa tätä asetusta ei sovelleta vertikaalisiin sopimuksiin, jotka sisältävät erityisiä kyseisiin markkinoihin liittyviä rajoituksia.
         Ensimmäisen kohdan mukainen suositus osoitetaan kyseiset merkitykselliset markkinat muodostavalle EFTA-valtiolle tai muodostaville EFTA-valtioille. Komissiolle ilmoitetaan tällaisen suosituksen antamisesta.
         Kolmen kuukauden kuluessa ensimmäisen kohdan mukaisen suosituksen antamisesta kaikki suosituksen saaneet EFTA-valtiot ilmoittavat EFTAn valvontaviranomaiselle, hyväksyvätkö ne suosituksen. Jos EFTA-valtio ei vastaa kolmen kuukauden määräajassa, sen katsotaan hyväksyneen suosituksen.
         Jos suosituksen saanut EFTA-valtio joko hyväksyy suosituksen tai ei vastaa määräajassa, sillä on sopimuksesta johtuva oikeudellinen velvoite panna suositus täytäntöön kolmen kuukauden kuluessa sen antamisesta.
         Jos suosituksen saanut EFTA-valtio ilmoittaa kolmen kuukauden määräajassa EFTAn valvontaviranomaiselle, ettei se hyväksy suositusta, EFTAn valvontaviranomainen ilmoittaa tästä komissiolle. Jos komissio on eri mieltä kyseisen EFTA-valtion kanssa, asiassa sovelletaan sopimuksen 92 artiklan 2 kohtaa.
         EFTAn valvontaviranomainen ja komissio vaihtavat tietoja ja kuulevat toisiaan tätä määräystä sovellettaessa.
         Samankaltaisten vertikaalisten rajoitusten rinnakkaisten verkostojen kattaessa yli 50 prosenttia merkityksellisistä markkinoista ETA-sopimuksen soveltamisalueella molemmat valvontaviranomaiset voivat aloittaa yhteistyön tavoitteenaan erillisten toimenpiteiden toteuttaminen. Jos molemmat valvontaviranomaiset ovat samaa mieltä merkityksellisistä markkinoista ja tämän määräyksen mukaisen toimenpiteen toteuttamisesta, komissio antaa EU:n jäsenvaltioille osoitetun asetuksen ja EFTAn valvontaviranomainen sisällöltään vastaavan suosituksen kyseiset merkitykselliset markkinat muodostavalle EFTA-valtiolle tai muodostaville EFTA-valtioille.’”
      
   
   2 artikla
   Päätöksen (EU) N:o 461/2010 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 3 päivänä heinäkuuta 2010, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4). Sitä sovelletaan 1 päivästä kesäkuuta 2010.
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 2 päivänä heinäkuuta 2010.
      
         
            ETA:n sekakomitean puolesta
         
         
            Puheenjohtaja
         
         Stefán Haukur JÓHANNESSON
      
   
   
      (1)  EUVL L 244, 16.9.2010, s. 35.
   
      (2)  EUVL L 129, 28.5.2010, s. 52.
   
      (3)  EYVL L 203, 1.8.2002, s. 30.
   
      (4)  Valtiosäännön asettamista vaatimuksista ei ole ilmoitettu.